لیلیٰ شہزادہ

لیلیٰ شہزادہ  (پیدائش: 1926ء - وفات: 20 جولائی، 1994ء) پاکستان سے تعلق رکھنے والی بین الاقوامی شہرت یافتہ مصورہ تھیں۔

 حالات زندگی 
لیلیٰ شہزادہ 1926ء کو لٹل ہیمپٹن،برطانیہ میں پیدا ہوئیںص 745، پاکستان کرونیکل، عقیل عباس جعفری، ورثہ / فضلی سنز، کراچی، 2010ء۔ انھوں نے ڈرائنگ سوسائٹی لندن سے مصوری کی تعلیم حاصل کی۔ 1958ء سے 1960ء کے دوران انھیں مشہور مصور احمد سعید ناگی سے مصوری کی تربیت حاصل کرنے کا موقع ملا۔ 1960ء میں آرٹس کونسل کراچی میں ان کی مصوری کی پہلی انفرادی نمائش ہوئی۔ ان کی مصوری کا خاص موضوع بدھ ازم اور وادیٔ سندھ کی تہذیب تھا۔ ان کی مصوری کی نمائشیں پاکستان کے مختلف شہروں، لندن، ٹوکیو، پیرس، مونٹی کارلو اور نیو یارک میں ہوئیں۔

 اعزازات 
حکومت پاکستان نے لیلیٰ شہزادہ کی خدمات کے اعتراف کے طور پر انہیں1984ء میں تمغا امتیاز اور 1995ء کو صدارتی اعزاز برائے حسن کارکردگی کا اعزاز عطا کیا۔ پاکستان پوسٹ نے 14 اگست، 2006ء کو پاکستان کے عظیم مصوروں پر مبنی 40 روپے مالیت کی ڈاک ٹکٹ شیٹ کا اجرا کیا، ان میں لیلیٰ شہزادہ بھی شامل تھیں۔

 وفات 
لیلیٰ شہزادہ 20 جولائی، 1994ء کو اسلام آباد، پاکستان میں وفات پا گئیں۔

 حوالہ جات 

زمرہ:1926ء کی پیدائشیں
زمرہ:1994ء کی وفیات
زمرہ:اسلام آباد کی شخصیات
زمرہ:بیسویں صدی کے پاکستانی مصور
زمرہ:پاکستانی خواتین فنکار
زمرہ:پاکستانی مسلم شخصیات
زمرہ:تمغائے امتیاز وصول کنندگان
زمرہ:تمغائے حسن کارکردگی وصول کنندگان
زمرہ:بیسویں صدی کی خواتین فنکار